CELEX: 62010CJ0263
Language: mt
Date: 2011-07-07
Title: Sentenza tal-Qorti tal-Ġustizzja (l-Ewwel Awla) tas-7 ta' Lulju 2011.#Iulian Nisipeanu vs Direcţia Generală a Finanţelor Publice Gorj et..#Talba għal deċiżjoni preliminari: Tribunalul Gorj - ir-Rumanija.#Taxxi interni - Artikolu 110 TFUE - Taxxa fuq it-tniġġis imposta fuq l-ewwel reġistrazzjoni ta' karozzi.#Kawża C-263/10.

Sentenza tal-Qorti tal-Ġustizzja (L-Ewwel Awla) tas-7 ta’ Lulju 2011 – Nisipeanu vs Direcţia Generală a Finanţelor Publice
            Gorj et
      (Kawża C-263/10)
      “Taxxi interni – Artikolu 110 TFUE – Taxxa fuq it-tniġġis miġbura mal-ewwel reġistrazzjoni ta’ vetturi bil-mutur”
      1.                     Dispożizzjonijiet fiskali - Taxxi interni - Taxxa fuq it-tniġġis imposta fuq vetturi bil-mutur mal-ewwel reġistrazzjoni tagħhom
            fit-territorju nazzjonali - Taxxa applikabbli għal vetturi użati importati li ma għandha ebda ekwivalenti rigward vetturi
            li jinsabu fis-suq nazzjonali, tal-istess sena u li jinsabu fl-istess kundizzjoni - Inammissibbiltà (Artikolu 110 TFUE) (ara
            l-punti 28, 29 u d-dispożittiv)
      2.                     Domandi preliminari - Interpretazzjoni - Effetti ratione temporis tas-sentenzi ta’ interpretazzjoni - Effett retroattiv -
            Limitazzjoni mill-Qorti tal-Ġustizzja - Kundizzjonijiet - Importanza għall-Istat Membru kkonċernat tal-konsegwenzi finanzjarji
            tas-sentenza - Kriterju mhux deċiżiv (Artikolu 110 TFUE) (ara l-punti 32-36)
      Suġġett
      
         
               Talba għal deċiżjoni preliminari - Tribunalul Gorj - Reġistrazzjoni ta’ vetturi użati li qabel kienu rreġistrati fi Stati
                  Membri oħra - Taxxa ambjentali imposta fuq il-vetturi bil-mutur mal-ewwel reġistrazzjoni tagħhom fi Stat Membru - Kwalifikazzjoni
                  tal-kriterju tad-“data tal-ewwel reġistrazzjoni” - Kompatibbiltà tal-leġiżlazzjoni nazzjonali mal-Artikolu 110 TFUE - Validità
                  tal-eżenzjoni mill-ħlas tat-taxxa, introdotta għal ċerti kategoriji ta’ vetturi - Applikazzjoni eventwali tal-prinċipju ta’
                  “min iniġġes iħallas”.
               
            Dispożittiv
      
         
                   
               
               
                  
               
               
                  	L-Artikolu 110 TFUE għandu jiġi interpretat fis-sens li jipprekludi li Stat Membru idaħħal taxxa fuq it-tniġġis imposta fuq
                     vetturi bil-mutur mal-ewwel reġistrazzjoni tagħhom f’dan l-Istat Membru, jekk din il-miżura fiskali tkun stabbilita b’tali
                     mod li tiskoraġġixxi t-tqegħid fiċ-ċirkulazzjoni, fl-imsemmi Stat Membru, ta’ vetturi użati mixtrija fi Stati Membri oħra,
                     mingħajr madankollu ma tiskoraġġixxi x-xiri ta’ vetturi użati tal-istess sena u li huma fl-istess kundizzjoni fis-suq nazzjonali.